**NOTĂ INFORMATIVĂ**

**la proiectul Ordinului Ministerului Finanțelor cu privire la aprobarea formularelor dărilor de seamă ce vizează impozitul unic datorat de rezidenții parcurilor pentru tehnologia informației**

Proiectul Ordinului Ministerului Finanțelor cu privire la aprobarea formularelor dărilor de seamă ce vizează impozitul unic datorat de rezidenții parcurilor pentru tehnologia informației a fost elaborat executării prevederilor art.373 alin.(1) și art.374 alin.(1) din Codul fiscal nr.1163-XIII din 24 aprilie 1997 și asigurarea implementării Legii cu privire la parcurile pentru tehnologia informației nr.77 din 21.04.2016.

Proiectul Ordinului prevede stabilirea formei și descrierea modulului de completare a 3 formulare a dărilor de seamă ce urmează a fi prezentate de către rezidenții parcurilor pentru tehnologia informației aferent impozitul unic datorat în conformitate cu Legea cu privire la parcurile pentru tehnologia informației nr.77 din 21.04.2016 și Capitolul 1 al titlului X din Codul fiscal, anume:

1. Formularul-tip „Declarația cu privire la impozitul unic (Forma IU 17)” și modul de completare a acestuia, care se va prezenta Serviciul Fiscal de Stat, pînă la data de 25 a lunii următoare lunii de gestiune, conform art.373 alin.(1) din Codul fiscal.
2. Formularul-tip „Nota de informare privind salariul și alte plăți efectuate de către rezidentul parcului pentru tehnologia informației în folosul angajaților (Forma ISATI 17)”, și modul de completare a acestuia. Urmează a fi prezintat Serviciului Fiscal de Stat anual, până la data de 25 ianuarie a anului următor anului calendaristic în care au fost efectuate plăți în folosul angajaților, şi are scop informative, conform art.374 alin.(1) din Codul fiscal.
3. Formularul-tip „Informația privind salariul și alte plăți efectuate de către rezidentul parcului pentru tehnologia informației în folosul angajatului”, și modul de completare a acestuia. Informația în cauză se prezintă de către rezidenții parcurilor, anual, fiecărui angajat căruia i-au fost achitate plăți salariale impozitate prin aplicarea impozitului unic, pînă la 1 martie a anului următor celui în care au fost efectuate asemenea plăți, conform art.374 alin.(1) din Codul fiscal.

Menționăm că, potrivit art.15 al Legii cu privire la parcurile pentru tehnologia informației, una din facilitățile acordate de stat rezidenților acestor parcuri constă în aplicarea unui impozit unic în mărime de 7% din venitul din vînzări, dar nu mai puțin decît o sumă minimă stabilită per angajat (30% din cuantumul salariului mediu lunar pe economie, prognozat pentru anul respectiv). Acest impozit unic încorporează următoarele impozite și taxe: impozitul pe venit din activitatea de întreprinzător, impozitul pe venit din salariu, contribuțiile de asigurări sociale de stat obligatorii datorate de angajați și angajatori, primele de asigurare obligatorie de asistență medicală datorate de angajați și angajatori, taxele locale, impozitul pe bunurile imobiliare și taxa pentru folosirea drumurilor de către autovehiculele înmatriculate în Republica Moldova, datorate de rezidenții parcurilor, în conformitate cu legislația aplicabilă. Celelalte impozite și taxe sînt datorate de rezidenții parcurilor conform modului general stabilit.

Rezidenții parcurilor pentru tehnologia informației nu vor prezenta dările de seamă, aplicate în modul general stabilit, ce țin de raportarea impozitelor, taxelor şi contribuțiilor care intră în componența impozitului unic în conformitate cu prevederile art.372 alin.(1). Dările de seamă, declarațiile, alte rapoarte aferente impozitelor, contribuțiilor, altor plăți obligatorii la buget care nu intră în componența impozitului unic se prezintă autorităților corespunzătoare în modul general stabilit.

**Viceministru Veronica VRAGALEVA**